এ ব্যাপারে জোটের মুখপাত্র ও জাতীয় পার্টির মহাসচিব রুহুল আমীন হাওলাদার বলেন, ‘জোটভুক্ত দলগুলোর সম্ভাব্য মনোনয়নপ্রত্যাশীদের মধ্যে এলাকায় কার জনপ্রিয়তা ও গ্রহণযোগ্যতা রয়েছে, সেটা বিবেচনা করেই প্রার্থী মনোনয়ন দেওয়া হবে। তবে ইসলামী ফ্রন্ট যেহেতু আমাদের জোটের অন্যতম শরিক দল, তাই আসন বণ্টনের ক্ষেত্রে তাদের অগ্রাধিকার দেওয়া হবে। আলোচনার মাধ্যমেই এ ব্যাপারে সিদ্ধান্ত নেওয়া হবে।’